OzLabs/hebrew-wiki-articles huggingface dataset:
האגודה החופשית של חובבי הספרות הרוסית

האגודה החופשית של חובבי הספרות הרוסית הייתה אגודה ספרותית ציבורית שהתקיימה בסנט פטרסבורג מ-1816 עד 1825. היא הייתה מקורבת לתנועת הדקבריסטים ומשנת 1819 בראשה עמד פיודור גלינקה.
עם חברי הקבוצה נמנו:אלכסנדר בסטוז'ב, אחיו ניקולאי בסטוז'ב, אנטון דלוויג, ניקולאי גנידיץ', אלכסנדר גריבויידוב, וילהלם קיכלבקר, קונדראטי רילייב ואורסט סומוב.
אחרי דיכוי הדקבריסטים האגודה התפרקה.

האגודה קמה ב-17 (29) בינואר 1816 באישור השלטון תחת השם "אגודת חובבי הספרות". מטרותיה היו ספרותיים, תוך דגש על השמירת "טוהר" השפה הרוסית, מה שעורר את התנגדותו של א.ס. שישקוב. . מאוחר יותר התווספו מטרות צדקה
ב-19 בינואר 1819 "האגודה החופשית של חובבי הספרות הרוסית" קיבלה את אישור הקיסר. החל מ-1818 היא הוציאה לאור ביטאון בשם " «Соревнователь просвещения и благотворения. Труды вольного общества любителей российской словесности" (המתחרה בחינוך ובצדקה. עבודות האגודה החופשית של חובבי הספרות הרוסית". כל רווחיה הוקדשו לסיוע למדענים ולאמנים, לעזרה חומרית ולטיפול בהם, באלמנותיהם ולילדיהם היתומים. מחיר המגזין עלה 25 רובל, עם ההפצה עלה 30 רובל.
לאגודה נבחרו פעם בחצי שנה יושב ראש, סגן יושב ראש, מזכיר, מנהל, ספרן, מנהל חשבונות וועד צנזורה שכלל שלושה חברים (אחראים על נושאי השירה, הפרוזה והביבליוגרפיה). מפגשי האגודה היו קבועים ופומביים.
המקום שבו התכנסו חברי האגודה נמצא בדירתו של ט.נ. קריקונובסקי בשדרת ווזנסנסקי מס.254 ברובע האדמירליות

במקור נוסדה האגודה על ידי חבר לשכה מסונית בשם "מיכאיל הנבחר"
א.ד.בורובקוב, א.א.ניקיטין, פ.נ.גלינקה ופ.א. קפן.
היא זכתה בתמיכה מצד הפקידות הבכירה של הממסד הקיסרי של הצאר אלכסנדר הראשון כמו א.נ.גוליצין (שר חינוך), א.ד.בלשוב, א.א.דמיטרייב, ו.פ.קוצ'וביי (שר פנים), הרוזן ס.ק.ויאזמיטינוב (שר המשטרה), א.פ.קוזודבלב (שר פנים), א.ס.שישקוב, נשיא האקדמיה הרוסית, לימים שר החינוך.
היושב ראש הראשון של האגודה היה הרוזן סרגיי פטרוביץ' סלטיקוב, והחל מ-1819 באופן קבוע פיודור גלינקה, עם א.א.איזמאילוב כסגן.

==פיזור האגודה==
לפי נתוניו של ו. בזאנוב, באגודה היו 82 חברים פעילים, 28 חברים מועמדים, 39 חברים בהתכתבות ו-96 חברים לשם כבוד. חלק מחבריה השתייכו ל"איחוד הרווחה". חוץ מרילייב, האחים בסטוז'ב, קיכלבקר וגלינקה, א.א.קורנילוביץ' וק.פ.טורסון, שהשתתפו במרד הדקבריסטים, נעצרו בחשד לפעילות מחתרתית גם פ.א.קולושין, א.ס.גריבויידוב וא.צ. סומוב, אך שוחררו בהמשך.
פעילות האגודה הפסיקה בסוף שנת 1825. בנובמבר 1825 הופיע הגיליון האחרון - מס.31 של בטאון האגודה "המתחרה בחינוך ובצדקה". ברשימת ארגונים לשנת 1826 האגודה לא נכללה.

==לקריאה נוספת==
*Karlheinz Kasper: Freie Gesellschaft der Liebhaber der russischen Literatur. In: Herbert Greiner-Mai (Hrsg.): Kleines Wörterbuch der Weltliteratur. VEB Bibliographisches Institut Leipzig 1983. S. 101f
==קישורים חיצוניים==
*[https://volrs.org/about על האגודה החופשית של חובבי הספרות הרוסית באתר הרוסי Alt Soft]
*[https://ru.wikisource.org/wiki/ЭСБЕ/Вольное_общество_любителей_российской_словесности ערך בלקסיקון ברוקהאוס-אפרון, בויקיטקסט]

קטגוריה:רוסיה: ארגוני תרבות
קטגוריה:האימפריה הרוסית: היסטוריה
קטגוריה:סנקט פטרבורג: תרבות
קטגוריה:רוסים חברי הבונים החופשיים
ג'ון רנקין רוג'רס

ג'ון רנקין רוג'רס (באנגלית: John Rankin Rogers; ) היה פוליטיקאי אמריקאי ממדינת וושינגטון, איש המפלגה הפופוליסטית, ולאחר מכן המפלגה הדמוקרטית, שכיהן כחבר בית הנבחרים של מדינתו בשנים 1895–1897, ולאחר מכן ועד מותו כמושל וושינגטון השלישי.
==ראשית חייו==
ג'ון רנקין רוג'רס נולד בעיירה ברנזוויק שבמיין, כבנם של מרגרט אן (לבית גרין) וג'ון רוג'רס. כנער, הוא נסע לבוסטון, שם הוא היה שוליה של רוקח. ב-1856 הוא עבר למיסיסיפי כדי לנהל בית מרקחת במשך ארבע שנים בעיר ג'קסון. ב-1860 הוא עבר צפונה לאילינוי, שם הוא עסק בחקלאות ועבד כמורה בבית ספר וכרוקח. ב-1861 נשא רוג'רס לאישה את שרה גרין, ולשניים נולדו חמישה ילדים.

ב-1876 עברה המשפחה לקנזס כדי לעסוק בחקלאות, ובהמשך היה רוג'רס במשך כמה שנים עורך של העיתון "קנזס קומונר" בויצ'יטה, והיה בעל תפקיד ארגוני בברית החוואים . ב-1890 עבר רוג'רס למדינת וושינגטון והתיישב בעיר פיואלפ, שם הוא הפעיל בית מרקחת.
==קריירה פוליטית==
ב-1895 נבחר רוג'רס לבית הנבחרים של וושינגטון מטעם המפלגה הפופוליסטית. בשנה שלאחר מכן הוא נבחר כמושל וושינגטון. כמושל, הוא תמך ב"חוק התלמיד היחף" (Barefoot Schoolboy Act), שאותו הוא כבר קידם כאשר היה מחוקק. החוק יצר מנגנון שבו המדינה מימנה סיוע שוויוני לחינוך חינם בקרב המחוזות, אלו שהיה להם בסיס מיסוי רחב ואלו שלא. רוג'רס תמך על-תנאי בשיטת "המס היחיד" שהייתה קשורה להנרי ג'ורג'. ב-1900 הוא עבר לשורות המפלגה הדמוקרטית, וכך הוא היה המושל הדמוקרטי הראשון של המדינה. לעומתו, ארנסט ליסטר היה המושל הראשון שנבחר כדמוקרט ב-1913.
==מותו והנצחתו==
ג'ון רנקין רוג'רס נפטר באולימפיה, בירת וושינגטון, ב-26 בדצמבר 1901, בעת כהונתו כמושל, בגיל 63. הוא נטמן בבית הקברות וודביין שבפיואלפ.

שני בתי ספר תיכון בוושינגטון קרויים על שמו, האחד בספוקיין נפתח ב-1932, והשנים בפיואלפ נפתח ב-1968. ב-1902 נקרא על שמו אצטדיון הפוטבול של אוניברסיטת המדינה של וושינגטון בפולמן. באפריל 1970, שריפה, שנגרמה ככל הנראה מהצתה גרמה לנזק קשה לאצטדיון שהיה בנוי מעץ. האצטדיון נבנה מחדש ב-1972 ושמו שונה על שמו של קלרנס מרטין, מושל המדינה ה-11 שהיה בוגר האוניברסיטה. שמו של האצטדיון הקודם, "שדה רוג'רס", מתייחס כיום לשדה האימונים הנמצא מערבית לאצטדיון הנוכחי.
==לקריאה נוספת==
<div style="direction: ltr;">
* [https://archive.org/details/biographicaldire0004unse/page/1676/mode/2up Sobel, Robert, and John Raimo, eds. Biographical Directory of the Governors of the United States, 1789–1978, Vol. 4], Westport, Conn.; Meckler Books, 1978, pp. 1677-1678.
* [https://www.jstor.org/stable/40488685?read-now=1&seq=1#page_scan_tab_contents David B. Griffiths, "Far-Western Populist Thought: A Comparative Study of John R. Rogers and Davis H. Waite," Pacific Northwest Quarterly, vol. 60, no. 4 (Oct. 1969), pp. 183–192.]
</div>

==קישורים חיצוניים==

* [https://www.nga.org/governor/john-rankin-rogers/ ג'ון רנקין רוג'רס] באתר אגודת המושלים הלאומית 
* [https://politicalgraveyard.com/bio/rogers5.html#500.40.04 ג'ון רנקין רוג'רס] באתר The Political Graveyard 
* 

==הערות שוליים==

קטגוריה:מושלי מדינת וושינגטון
קטגוריה:מושלי מדינות ארצות הברית מהמפלגה הדמוקרטית
קטגוריה:מושלי מדינות ארצות הברית מהמפלגה הפופוליסטית
קטגוריה:חברי בתי המחוקקים של מדינת וושינגטון
קטגוריה:אמריקאים שנולדו ב-1838
קטגוריה:אמריקאים שנפטרו ב-1901
Windows Package Manager

מנהל החבילות של Windows (ידוע גם בשם winget) הוא מנהל חבילות חינמי בקוד פתוח שפותח על ידי Microsoft עבור Windows 10 ו-Windows 11. הוא מורכב מממשק שורת הפקודה ומערכת תוכנות להתקנת יישומים.<ref></ref><ref name="devblogs">[https://devblogs.microsoft.com/commandline/windows-package-manager-preview/ Windows Package Manager Preview | Windows Command Line]</ref> ספקי תוכנה עצמאיים יכולים להשתמש בו כערוץ הפצה עבור חבילות התוכנה שלהם.

==קישורים חיצוניים==

== הערות שוליים ==
ליפא העגלון

"ליפּא העגלון" הוא שיר בביצוע חבורת "בצל ירוק", שביצעה אותו ב־1960 בתוכניתהּ "חתול בשק". יחיאל מוהר כתב את השיר, ואריה לבנון הלחין אותו.

== רקע ==
אריה לבנון עלה לישראל מרומניה בגיל 18 וחצי, וגיוסו נדחה ביוזמת הצבא כדי שיעזור להוריו המבוגרים להתאקלם בישראל. בשנת הדחייה שלו הגיע לקונסרבטוריון הישראלי למוזיקה תל אביב (שהפך לאקדמיה הישראלית למוזיקה ע"ש סמואל רובין) ולמד במגמה של הלחנה וניצוח. במקביל עבד כמורה לזמרה. הוא קיבל דחיות גיוס נוספות כדי שיסיים את לימודיו באקדמיה, וב־1956 התגייס. ראש המחלקה לתאוריית המוזיקה של לבנון באקדמיה, אלכסנדר אוריה בוסקוביץ', שירת במילואים בפיקוד המרכז בתקופה שבה התגייס לבנון. בלהקת פיקוד המרכז היה צורך במוזיקאי שיעבוד כמנהל מוזיקלי ומעבד ויילמד את חברי הלהקה את השירים, ובוסקוביץ' המליץ עליו לתפקיד. במהלך שירותו קיבל לבנון גם הזדמנויות להלחין, אך לא זכה לפרסום בהן. הוא התפרסם וקיבל הצעות עבודה, לאחר שחרורו, כמנהל מוזיקלי ומעבד.

== על השיר ==
לבנון היה מנהלהּ המוזיקלי של תוכניתהּ של "בצל ירוק" "חתול בשק", תוכנית שאת רובה כתב יחיאל מוהר. אברהם דשא (פשנל), המפיק של הלהקה (והמופע), נתן ללבנון הזדמנות להלחין שיר. הוא נתן לו את מילות "ליפא העגלון" מאת מוהר, שילם לו עבור ההלחנה ואמר לו שאם השיר יהיה מוצלח הוא ייכלל בתוכנית, וכך היה. לבנון לא היה כל כך מרוצה מהתוצאה שהלחין, אך תגובת הקהל הייתה חיובית מאוד – "נשארתי עם פה פעור", סיפר לבנון.

השיר התפרסם ובכך היה לשיר הראשון של לבנון שזכה לפרסום נרחב.

השיר מספר על עגלון שמתקשה להסתגל לקצב החיים המודרניים. יש בשיר לגלוג וביקורת על אובדן השפה העברית כחלק מהגלובליזציה התרבותית: .

בשיר משחק מילים: , על שורה מתוך הקדיש: . "בעגלא" היא מילה בארמית שפירושה "במהרה". משחק המילים תואם את התמה של השיר: בעגלה ולא "במהרה".

== ביצועים ==
השיר זכה לכמה גרסאות כיסוי. בין השאר ביצעו אותו גרי אקשטיין, ואילי גורליצקי, ששי קשת, יונה עטרי ונירה רבינוביץ' בביצוע משותף, וגידי גוב ואלון אולארצ'יק בתוכנית "לילה גוב" (עם תוספות מאת אולארצ'יק). הביצוע נכלל באלבום "שירים מלילה גוב 2". ביצעו אותו גם דודו זכאי, משה בקר, ודפנה דקל, אתי אנקרי ואילן לייבוביץ' בביצוע משותף.

אריק איינשטיין חידש את השיר ב־1996 (בעיבוד שם טוב לוי) וכלל אותו באלבום שנקרא על שם מילים מתוך
השיר: "קצת לקחת חזרה". איינשטיין שינה את מילות הפתיחה מגוף שלישי לגוף ראשון: , במקום המקור: .

"בצל ירוק" ביצעו את השיר בשלמותו, אך איינשטיין ומבצעים נוספים השמיטו את הבית השלישי בשיר: .
 

== קישורים חיצוניים ==

* [https://www.nagnu.co.il/אקורדים/אריק_איינשטיין/ליפא_העגלון אקורדי השיר "ליפא העגלון" (גרסת אריק איינשטיין)], באתר nagnu.co.il
* [https://youtu.be/fIZwQ4jo0ik?si=MOgPWP-MqD5Fcnzg "ליפא העגלון" בביצוע אריק איינשטיין], באתר יוטיוב

== ביאורים ==

== הערות שוליים ==

קטגוריה:שירי 1960
קטגוריה:שירי אריק איינשטיין
קטגוריה:שירים בעברית
קטגוריה:שירים שנכתבו על ידי יחיאל מוהר
קטגוריה:שירים שהולחנו על ידי אריה לבנון
קטגוריה:שירים על עיסוקים
מנצור מרזוק

מנצור (או: מאנצור) מרזוק (נפטר ג' בסיון תקמ"ג, 1783) היה רב, דיין, פרשן תלמוד ודרשן בירושלים.
==ביוגרפיה==
נולד בחלב. אביו נפטר בטרם עת, ואמו שלחה אותו ללמוד עם אחיו, סעדיה, בישיבת בית יעקב פירירה בירושלים, שם למד תורה אצל הרב ישראל מאיר מזרחי, מחבר שו"ת פרי הארץ, אצל אחיו הרב נסים חיים משה מזרחי, מחבר ספר אדמת קודש וכן מפי הראש"ל הרב רפאל מיוחס, מחבר ספר פרי האדמה. היה לרב ומורה צדק בירושלים ולחבר בבית דינו של מהרי"ט אלגאזי.<ref></ref><ref name=":0">אריה פרומקין, תולדות חכמי ירושלם ג, עמ' 102-101.</ref> חתום על מספר תעודות מכתבים מרבני ירושלים, לעיתים כשני מיד לאחר הרב יום טוב אלגאזי.<ref></ref><ref></ref><ref></ref><ref>אליעזר בשן, אלמנת רבי שלום שרעבי, בתוך: אסופות, ו, עמ' קנב, קנח</ref> בין תלמידיו היו האחים בנימין נבון, מחבר ספר "פי שנים" ומרדכי נבון.<ref name=":0" /> הסכים על מספר ספרים, ביניהם: "עיני אברהם" לר' אברהם צפיג,<ref></ref> "וחשב לו הכהן" (תקמ"ד) ו" ושב הכהן" (תקמ"ז) לרב אברהם כ"ץ.<ref name=":0" />

נפטר בג' סיון תקמ"ג ונטמן בהר הזיתים.<ref>אריה פרומקין, תולדות חכמי ירושלם ג, עמ' 102-101 ציין שנפטר בתקמ"ט, אך כבר בספרו של מרזוק "בן פדהצור" שנדפס בתקמ"ו מוזכר כי המחבר נפטר. על פי מצבתו, שהובאה אצל: יעקב שלום גפנר, אור השמש, עמוד קנ"ב, תאריך הפטירה הנכון הוא: תקמ"ג.</ref> הספידו הרב אברהם סתהון.<ref></ref>

== חיבוריו ==
* בן פדהצור (שאלוניקי תקמ"ו): דרשות על סדר התורה. נדפס לאחר מות המחבר והובא לדפוס על ידי מרדכי בן יונה נבון.<ref></ref>
* קרבן אליצור (שאלוניקי תקל"ז) חידושים על מסכת עבודה זרה ושו"ת.<ref></ref> בראשית הספר הסכמה מאת הראש"ל רפאל מיוחס.<ref></ref>
* צור תעודה (שאלוניקי תקמ"ג) חידושים ופלפולים על הלכות שלוחין לרמב"ם.<ref></ref>
* בית צור (בכתב יד)<ref name=":0" />

חידושי תורה רבים ממנו מובאים בספר מחנה יאודה לרב יהודה קצין.<ref name=":0" />

== לקריאה נוספת ==
* אריה פרומקין, תולדות חכמי ירושלם ג, עמ' 102-101.
* חיד"א, שם הגדולים מערכת ספרים אות צ [ט] צור תעודה
* יעקב שלום גפנר, מדרשו של שם, אות לב, אור השמש, ירושלים תש"ל, עמ' קנא-קנב
* 

==קישורים חיצוניים==
* 
* 
* 
* 
* 
* 
* 
* 

== הערות שוליים ==

קטגוריה:נפטרים ב-1783
קטגוריה:פרשני התלמוד
קטגוריה:מחברי ספרי דרוש
קטגוריה:דיינים ארץ-ישראלים
קטגוריה:רבנים ירושלמים
קטגוריה:פרשני הרמב"ם
קטגוריה:ראשוני האחרונים
קטגוריה:יהודים הקבורים בהר הזיתים
קטגוריה:אנשי עליות קדומות לארץ ישראל
קטגוריה:עולים לארץ ישראל במאה ה-18
דיוויזיית השריון ה-25 (ארצות הברית)

דיוויזיית השריון ה-25 הייתה "דיוויזיית רפאים" שנוצרה בשנת 1944 כחלק מ- Fortitude South II כדי להחליף את דיוויזיית השריון ה-5 האמיתית כאשר יחידה זו נפרסה לנורמנדי.<ref name="Hesketh1"></ref><ref name="Holt"></ref>

== מלחמת העולם השנייה ==
כפי שמתואר לגרמנים, הדיוויזיה הוקמה במחנה פיין, ניו יורק ב-1941, אך לא נפרסה לאנגליה עד יוני 1944 כשהצטרפה לקורפוס ה-33, הארמייה ה-14. הדיוויזיה התבססה בתחילה סביב מפקדה בווינקנטון, בסאמרסט, אך עברה לסביבה של מזרח דרהם בנורפוק ביולי 1944.

בתוכנית הפלישה כביכול לפה-דה-קאלה, היא הייתה אמורה להרכיבה עם דיוויזיית הרגלים הבריטית ה-58 את הגל השני של הפלישה, הנוחתת על ראש החוף של דיוויזיית הרגלים האמריקאית ה-17.<ref name="Hesketh2"></ref>

בעקבות Fortitude South II תוארה הדיוויזיה כעוברת לאזור סביב מחנה טידוורת' בהמפשייר במהלך אוגוסט 1944, שם, במהלך ספטמבר 1944 היא הועברה לפיקוד של הקורפוס ה-37. הדיוויזיה סולקה על ידי הודעה שהיא עזבה את הממלכה המאוחדת דרך סאות'המפטון באוקטובר 1944 יחד עם היחידות האחרות של הקורפוס ה-37 האמריקאי.

== סדר הכוחות ==
בנוסף ליחידות התמיכה הדיוויזיוניות הרגילות הורכבה דיוויזיית השריון ה-25 מ:
* גדוד טנקים 72
* גדוד טנקים 73
* גדוד טנקים 74
* גדוד חי"ר משוריין 498
* גדוד חי"ר משוריין 499
* גדוד חי"ר משוריין 500

== בתרבות נפוצה ==
במותחן הטכנו משנת 1988 "נקודת חרב" מאת הרולד קויל, דיוויזיית השריון ה-25 היא הייעוד שניתן לאחת מההרכבים שגויסו כדי להתמודד עם פלישה סובייטית לאיראן.<ref name="Coyle"></ref>

== הערות שוליים ==

25
25
הקורפוס ה-33 (ארצות הברית)

הקורפוס ה-33 היה 'יחידת רפאים' שהוקמה ב-1944 כחלק מ-Fortitude South II.<ref name="Holt"></ref>

== מלחמת העולם השנייה ==
הקורפוס דווח לראשונה לגרמנים כשהגיע ביוני 1944, נחת בליברפול והקים את המפקדה שלו במארברי, צ'שייר, עם דיוויזיית הרגלים האמריקאית ה-11, דיוויזיית הרגלים האמריקאית ה-48 ודיוויזיית השריון ה-25 בפיקודו. ביולי דווח כי הקורפוס והיחידות שבפיקודו עוברים לתפוס עמדות שהתפנו על ידי הקורפוס ה-20 האמריקאי ביציאתו לנורמנדי.<ref name="Hesketh1"></ref>

עם המפקדה שלו בבורי סנט אדמונדס, סאפוק, לקורפוס היה תפקיד לעקוב אחר הנחיתות של הקורפוס האמריקאי ה-37 והקורפוס הבריטי השני בפה-דה-קאלה.<ref name="Hesketh2"></ref>

לאחר סיומו של Fortitude South II דווח כי הוא עבר לרומזי באוגוסט 1944. במהלך ספטמבר השליטה בדוויזיית השריון ה-25 עברה לקורפוס ה-37 ודיוויזיית הרגלים ה-17 הפכה לחלק מהקורפוס ה-33. באוקטובר 1944 פורסם לגרמנים כי הקורפוס פורק כדי לספק מחליפים ליחידות אחרות.

== הערות שוליים ==

33
הקורפוס ה-37 (ארצות הברית)

הקורפוס ה-37 היה 'יחידת רפאים' שנוצרה ב-1944 כחלק מ-Fortitude South II,<ref name="Holt"></ref> הונאה צבאית של בעלות הברית במהלך ההצטברות לנחיתה בנורמנדי ב-1944.

== מלחמת העולם השנייה ==
הקורפוס דווח לראשונה לגרמנים כשהגיע במהלך מאי ויוני 1944 לליברפול והקים את המפקדה שלו ב-Great Baddow ליד צ'למספורד באסקס עם דיוויזיית הרגלים האמריקאית ה-17 ודיוויזיית הרגלים האמריקאית ה-59 בפיקודו. בתחילה תחת פיקודה של הארמייה האמריקאית השלישית,<ref name="Hesketh2"></ref> הקורפוס הפך לחלק מהארמייה האמריקאית ה-14 באמצע יולי 1944, שם היה אמור להיווצר, כאשר הקורפוס הבריטי השני היה הגל הראשון של נחיתות פה-דה-קאלה.<ref name="Hesketh1"></ref>

לאחר סיומו של Fortitude South II דווח כי עבר לאזור וורת'ינג בסאסקס והקים את המטה שלו בגורינג במהלך אוגוסט. במהלך סוף ספטמבר, תחילת אוקטובר 1944, דיוויזיית הרגלים ה-17 הועברה לפיקוד של הקורפוס ה-33 בתמורה לדיוויזיית השריון האמריקאית ה-25, שבעקבותיה הוכרז שהקורפוס והיחידות בפיקודו עזבו את אנגליה דרך סאות'המפטון.

== הערות שוליים ==

37
הדיוויזיה ה-58 (בריטניה)

הדיוויזיה ה-58 של הצבא הבריטי היא דיוויזיה בריטית אשר לחמה במלחמות העולם.

==היסטוריה==
===מלחמת העולם הראשונה===
הדיוויזיה הוקמה עם פרוץ מלחמת העולם הראשונה כחלק מהצבא הטריטוריאלי, דיוויזיה משלימה לדיוויזיה ה-56 (1/1 לונדון). באוגוסט 1915 התרכזה הדיוויזיה סביב איפסוויץ' שבמזרח אנגליה וקיבלה את המספר 58, כאשר חטיבותיה היו 173, 174 ו-175. כאן הוא היה חלק מהארמייה הראשונה של כוחות הבית בכוח המרכזי. בספטמבר 1915 יצאו חטיבות הארטילריה של הקו הראשון לצרפת והוחלפו ביחידות הקו השני של הדיוויזיה. באביב 1916 השתלטה הדיוויזיה על גזרה של הגנת החוף המזרחי. ואז ביולי 1916 הוא נסע לסאטון ווני במישור סולסברי לאימון אחרון לפני פריסה מעבר לים. התותחנים היו מצוידים כעת בתותחי שדה מודרניים של 18 פאונד והוביצרים בקוטר 4.5 אינץ', בעוד שלחיילי הרגלים הונפק רובה השירות לי אנפילד במקום רובי האריסקה היפניים מסוג .256 שהיו להם בטירונות.

הדיוויזיה החלה לצאת לצרפת ב-20 בינואר 1917 והתרכזה עד ה-8 בפברואר. לאחר מכן היא שירתה למשך שארית המלחמה בחזית המערבית. הדיוויזיה לחמה בקרבות אראס, פשנדל, מתקפת האביב, אמיין ומתקפת מאה הימים. לאחר שביתת הנשק עם גרמניה אוגדה הדיוויזיה באזור פרווולץ בבלגיה. בעלי מלאכה מיומנים ואנשי 'מרכזיים' החלו להשתחרר במהלך דצמבר 1918, ועד מרץ 1919 הידלדלה הדיוויזיה לכוח שלדי. הארטילריה יצאה לבריטניה ב-4 באפריל, והיחידות האחרונות עזבו את צרפת בסוף יוני, כאשר הדיוויזיה ה-58 חדלה להתקיים.

===מלחמת העולם השנייה===
הדיוויזיה הוקמה מחדש כ'דיוויזיית רפאים' שנוצרה במסגרת 'מבצע פורטיטיוד צפון' כתחליף לדיוויזיית החי"ר ה-3 שיצאה דרומה לקחת חלק בחזרה של יום D. בניגוד ל'דיוויזיות רפאים' אחרות, המספר של ה-58 נבחר על סמך דיווחי אולטרה שהראו שהגרמנים האמינו שקיימת דיוויזיית חי"ר 58 בסביבת וינדזור. זיהוי שגוי זה נתמך אז על ידי תעבורת רדיו מדומה ועל ידי דיווחים פיקטיביים של סוכנים כפולים שעבדו עבור שירות הביטחון הבריטי, MI5.

כחלק מהקורפוס השני של הארמייה הרביעית, הדיוויזיה לקחה את התפקיד של מערך הסתערות מאומן הרים ב-'Fortitude North' ואת תפקיד יחידת המעקב ב-'Fortitude South'. היא סיימה את תפקידה על ידי הודעה שהדיוויזיה עברה להרטפורדשייר ופורקה באפריל 1945.

==קישורים חיצוניים==

58
58
2000 and Whatever

"" (בעברית: "2000 ומשהו") הוא סינגל שהוקלט על ידי הצמד המוזיקלי האוסטרלי אלקטריק פילדס. הוא יצא לאור באופן עצמאי ב-1 בפברואר 2019. הוא השתתף ב-Eurovision – Australia Decides, הקדם האוסטרלי לאירוויזיון 2019, והגיע למקום השני, מאחורי "Zero Gravity" של קייט מילר-היידקי.

 – הצהיר הצמד ביום צאת השיר.

ביולי 2019 קיבל מועמדות ל"שיר השנה" בטקס פרסי המוזיקה הילידית באוסטרליה. הוא הגיע למקום הרביעי בתחרות ה-OGAE Second Chance Contest.

== רקע ==
בדצמבר 2018 נחשף כי הוא עתיד להשתתף ב-Eurovision – Australia Decides, הקדם האוסטרלי לאירוויזיון 2019.<ref name="SBS"></ref> ב-9 בפברואר 2019 הופיע על בימת התחרות עם השיר "", ודורג במקום השני.<ref></ref> במאי מסר את נקודות צוות השיפוט האוסטרלי בגמר האירוויזיון.<ref></ref> מאוחר יותר יצא לסיבוב הופעות ברחבי אוסטרליה.<ref></ref>

== ביקורות ==
באתר auspOp אהבו מאוד את השיר, והכתירו אותו כמועמד הטוב ביותר לזכייה בקדם האוסטרלי.<ref></ref> ג'קסון לנגפורד מ-Music Feeds כינה אותו כשיר אלקטרו-פופ טוב.<ref name="MF"></ref> וולטר מארש סבר כי הבחירה ב-"" לייצג את אוסטרליה באירוויזיון 2019 תהיה הטובה ביותר. הוא שיבח את קצבו האלקטרוני ואת קולותיו של זכריה פילדינג.<ref></ref>

== מיקומי שיא ==

== היסטוריית יציאות לאור ==
{|class="wikitable"
!אזור
!תאריך
!פורמט
!חברת תקליטים
|-
|אוסטרליה
|1 בפברואר 2019<ref></ref>
|הזרמת מוזיקה, הורדה דיגיטלית
|אלקטריק פילדס
|-
|}

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירים באנגלית
הדיוויזיה ה-55 (בריטניה)

הדיוויזיה ה-55 של הצבא הבריטי (מערב לנקשייר) היא דיוויזיה בריטית אשר לחמה במלחמות העולם.

==היסטוריה==
===הקמת הדיוויזיה===
הדיוויזיה הוקמה בשנת 1908 כחלק מהצבא הטריטוריאלי, שנועד להחליף את יחידות הצבא הסדיר כאשר אלה היו במשימות מעבר לים.

===מלחמת העולם הראשונה===
סמל הדיוויזיה במלחמת העולם הראשונה
לאחר פרוץ מלחמת העולם הראשונה, בשנת 1914, התנדבו רוב אנשי הדיוויזיה לשירות מעבר לים. אלה שלא התנדבו שימשו להקמת יחידות מילואים חדשות, וב-31 באוגוסט 1914 שימשו אלה ליצירת דיוויזיית מערב לנקשייר ה-2. במקום להיות פרוסה כמערך שלם, דיוויזיית מערב לנקשייר התפרקה במהלך 1914 ו-1915, מכיוון שחייליה נשלחו כתגבורות לחזית המערבית. כאשר אחרוני המתנדבים יצאו לשירות מעבר לים, שארית הדיוויזיה אוחדה עם דיוויזיית מערב לנקשייר ה-2, ודיוויזיית מערב לנקשייר חדלה להתקיים.

בשנת 1916 הוקמה הדיוויזיה מחדש בצרפת כדיוויזיה ה-55 (מערב לנקשייר) והוקצו מחדש ליחידותיה המקוריות. במהלך הקרב על הסום, הדיוויזיה נלחמה במספר פעולות בגווילמונט, גינשי ומורבל. בשנת 1917 לחמה הדיוויזיה בפילקם וברכס דרך מנין, במהלך קרב פשנדל, וצברה מוניטין מצוין. בסוף 1917, הדיוויזיה לחמה בקרב קמברה. לקראת סוף הקרב, מתקפת נגד גרמנית גדולה אילצה את הדיוויזיה לסגת לאחור יותר מ-1 מייל (1.6 ק"מ). הוקמה ועדת חקירה לבחון אובדן שטח זה ואת התנהלות הדיוויזיה. החקירה העלתה ממצאים שהתגלו שנויים במחלוקת עם חיילים מהתקופה והיסטוריונים מודרניים. בשנת 1918, הדיוויזיה התמודדה עם מתקפת האביב הגרמנית, וניהלה הגנה על ז'יבנשי במהלך הקרב על אסטייר. לאחר שהמתקפה הגרמנית נעצרה, הצטרפה הדיוויזיה למתקפת מאה הימים, מתקפת השיא של המלחמה. הדיוויזיה ספגה כמעט 36,000 נפגעים, עם 6,520 הרוגים, במשך יותר משנתיים של לחימה. לאחר סיום פעולות האיבה, הדיוויזיה שוחררה אט אט ולבסוף התפרקה בשנת 1919. בשנת 1920 עברה הדיוויזיה רפורמה באנגליה. לאחר המלחמה שוחררו חיילי הדיוויזיה, ובשנת 1919 פורקה הדיוויזיה.

===בין המלחמות===
בשנת 1920 הוקמה הדיוויזיה מחדש, כחלק מהצבא הטריטוריאלי. היא הוצבה במחוז לנקשייר לאורך שנות ה-20 וה-30 של המאה ה-20, והייתה לא ממומן ולא מאוישת. בסוף שנות ה-30, הדיוויזיה צומצמה משלוש לשתי חטיבות חי"ר וויתרה על יחידות תותחים ותמיכה אחרות כדי להפוך ךדיוויזיה ממונעת, הדיוויזיה הממונעת ה-55 (מערב לנקשייר). זה היה חלק משינוי דוקטרינה של הצבא הבריטי שנועד להגביר את הניידות בשדה הקרב. בעקבות הכיבוש הגרמני של צ'כוסלובקיה, בשנת 1939 הוחלט על הכפלת כוח הצבא הבריטי, ועל בסיס הדיוויזיה הוקמה הדיוויזיה ה-59 (סטפורדשייר).

===מלחמת העולם השנייה===
הדיוויזיה ה-55 נשארה בבריטניה, בתפקיד הגנתי, לאחר פרוץ מלחמת העולם השנייה. בשנת 1940, בעקבות הקרב על צרפת, נזנח רעיון הדיוויזיה הממונעת. הדיוויזיה השיגה את חטיבת הרגלים השלישית שלה, והפכה לדיוויזיית הרגלים ה-55 (מערב לנקשייר). היא נשארה בתוך הממלכה המאוחדת, כיחידת הכשרה לפעולות עתידיות כמו גם הכשרת מחליפים ליחידות קרביות, והוקצתה לתפקידים נגד פלישה. עד 1944, הדיוויזיה התרוקנה מרבים מיחידותיה. שארית הדיוויזיה שימשה במבצע פורטיטיוד, מאמץ הטעיה שתמך בפלישה של בעלות הברית לצרפת. בתום המלחמה שוחררה הדיוויזיה ולא הוקמה מחדש.

==קישורים חיצוניים==

55
55
Det var en yndig tid

"Det var en yndig tid" (בעברית: "זה היה זמן נפלא") הוא שיר שהוקלט על ידי הזמרת הדנית קטי בדטגר. השיר ייצג את דנמרק באירוויזיון 1960. השיר נכתב על ידי סוון בומן והולחן על ידי וילפרד קר.

== רקע ==
בדומה לשירי התקופה, השיר הוא בלדת אהבה. במרכז מילות השיר מספרת הדוברת על חייה הישנים בעיר שבה גדלה.

== באירוויזיון ==

ב-29 במרץ 1960, ליל האירוויזיון, שרה בדטגר רביעית בסדר ההופעות, לפני בלגיה אחרי לוקסמבורג. לבסוף, השיר הגיע למקום העשירי מתוך שלוש עשרה מקומות, וקיבל. דנמרק העניקה את הניקוד הגבוה ביותר (4) לצרפת, שניצחה לבסוף.

== הערות שוליים ==

קטגוריה:שירי 1960
קטגוריה:סינגלים מ-1960
קטגוריה:שירי אירוויזיון 1960
קטגוריה:שירי דנמרק באירוויזיון
קטגוריה:שירים בדנית
קטגוריה:שירי אהבה
קטגוריה:בלדות
מעונה (סרט)

מעונה (באנגלית: Tormented) הוא סרט בריטי מ-2009.

== עלילה ==
ג'סטין פילדינג, ראש מועצת התלמידים, יוצאת מבית הספר מלווה על ידי המשטרה, חמישה ימים קודם לכן היא קוראת הספד בהלווייתו של דארן מולט, תלמיד לא מקובל בבית ספר ואסמטי, לאחר מכן רוחו חוזרת לבית הספר על מנת לנקום בילדים שנהגו בו בבריונות.

== קישורים חיצוניים ==

קטגוריה:סרטי נעורים בריטיים
עונת 2023 בגביע ליברטדורס

עונת 2023 בגביע ליברטדורס (בספרדית: ) היא העונה ה-64 של גביע ליברטדורס, טורניר הכדורגל למועדונים הבכיר ביותר באמריקה הדרומית, המאורגנת על ידי CONMEBOL.

הקבוצה הזוכה תשחק בגביע רקופה סודאמריקנה מול הקבוצה הזוכה בעונת 2023 בגביע סודאמריקנה, ותעפיל ישירות לשלב הבתים של עונת 2024 בגביע ליברטדורס.

ב-25 בנובמבר 2021, הודיעה CONMEBOL על ביטול חוק שערי חוץ, שהיה בשימוש מאז 2005, בכל תחרויות המועדונים המאורגנות על ידיה, כולל גביע ליברטדורס. בהתאם לכך, שוויון לאחר הארכה יוכרע באמצעות דו-קרב בעיטות עונשין.

פלמנגו הברזילאית מחזיקת הגביע מהעונה שעברה הודחה בשלב שמינית הגמר .

==קישורים חיצוניים==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:עונות בגביע ליברטדורס
קטגוריה:תחרויות כדורגל ב-2023
הכוח החי

הכוח החי (בלטינית: Vis viva - כוח חי), הוא מונח היסטורי שפיזיקאים השתמשו בו כדי לדון במה שמכונה כיום אנרגיה קינטית בניסוח מוקדם של עקרון שימור האנרגיה בהקשר של מכניקה קלאסית.

התיאוריה, שהוצעה על ידי גוטפריד לייבניץ (בעקבות כריסטיאן הויגנס) במהלך התקופה 1676–1689, הייתה שנויה במחלוקת שכן נראה היה שהיא מתנגדת לתאוריה של שימור כמות התנועה בה תמך רנה דקארט. כמות התנועה של דקארט הייתה שונה מתנופה, אבל אייזק ניוטון הגדיר את כמות התנועה כצירוף של כמות החומר והמהירות בהגדרה II של ספרו המפורסם עקרונות מתמטיים של פילוסופיית הטבע. בהגדרה III, הוא הגדיר את הכוח המתנגד לשינוי בתנועה בתור האינרציה החזותית של דקארט. חוק התנועה השלישי של ניוטון (לכל פעולה יש תגובה שווה והפוכה) שווה ערך גם לעקרון שימור התנע (מומנטום). לייבניץ קיבל את עקרון שימור המומנטום, אך דחה את הגרסה הקרטזיאנית שלו. ההבדל בין הרעיונות הללו היה האם כמות התנועה הייתה קשורה פשוט להתנגדות של הגוף לשינוי במהירות (מול אינרציה) או שמידת הכוח של גוף עקב תנועתו (מול viva) קשורה לריבוע מהירותו.

הכוח החי הוא mv<sup>2</sup>, מייצג את האנרגיה הקינטית של הגוף. לייבניץ סבר כי האנרגיה הכוללת נשמרת במערכות מכניות מסוימות, ועל כן החשיב את האנרגיה כמוטיב פנימי "מולד" של החומר דבר זה נכלל כיום במסגרת חוק שימור האנרגיה לאחר שהתגלו והומשגו רעיונות אחרים כמו אנרגיה והתברר גם כי חוק שימור האנרגיה מתקיים לא רק בהקשר של אנרגיה קינטית אלה גם בהקשרים אחרים של אנרגיה כמו הפיכת אנרגיה קינטית לחום (פיזיקה) או מעברי אנרגיה בין תנועה קינטית לבין אנרגיה חשמלית. טענה זו של לייבניץ נתפסה כמתחרה בהשקפה על מרכזיות חוק שימור התנע שהחזיקו בה ניוטון באנגליה ודקארט בצרפת, ועל כן נדחתה. כיום ברור שגם התנע וגם האנרגיה נשמרים, ושתי הגישות משלימות זו את זו.

==ראו גם==
* כוח החיים

==קישורים חיצוניים==
* יגאל גלילי ומיכאל צייטלין, [https://users.auth.gr/bkoul/hipst/hipst_docs/collisions_h.pdf הבנת המכניקה הקלאסית: דיאלוג עם תאוריית התנועה של דקארט], האוניברסיטה העברית בירושלים
* פרופסור שמואל סמבורסקי (עורך), [https://kotar.cet.ac.il/kotarapp/index/Chapter.aspx?nBookID=98920196&nTocEntryID=98924657 המחשבה הפיזיקאלית בהתהוותה מן הפילוסופיה הקדם־סוקראטית ועד הפיזיקה של הקוואנטים אנתולוגיה], על גוטפריד וילהלם לייבניץ, עמ' 231, הוצאת מוסד ביאליק, תשל"ב, כותר
* [https://hsm.narkive.co.il/C4ZtxfiH/viva מה הייתה המחלוקת מול viva, כולל ההיבטים הפילוסופיים שלה?] באתר hsm.narkive.co.il
* [https://www.youtube.com/watch?v=7QvpJIbgnBY What is Vis Viva] סרטון, Physics for Students
* [https://www.youtube.com/watch?v=77GyHXxi6lI Vis Viva], סרטון

קטגוריה:תאוריות מדעיות ארכאיות
קטגוריה:מכניקה
קטגוריה:אנרגיה
Inma

Inma הוא המיני-אלבום הראשון של הצמד האוסטרלי אלקטריק פילדס. הוא יצא לאור באופן עצמאי ב-20 ביולי 2016. שם היצירה נגזר משם טקס תרבותי של נשות האנאגו.<ref></ref> דניאל בראונינג, מגיש ומפיק של הרדיו הלאומי ABC, סבר כי מדובר ביצירה מלאת רגש. עוד הוסיף כי כוחם המוזיקלי של רוס ופילדינג יחד עוצר נשימה. לאורך היצירה מופיעים כמה משפטים בשפות האם של פילדינג, יאנקוטייטיירה ופיטיאנטיאטיירה.<ref></ref> באותה שנה הושמע המיני-אלבום בפסטיבלים רבים, דוגמת "ספיריט", פסטיבל האופנה של אדלייד וב"טריפל ג'יי".<ref></ref>

== רשימת רצועות ==

== הערות שוליים ==

קטגוריה:מיני-אלבומי בכורה מ-2016
קטגוריה:מיני-אלבומים באנגלית
נתנאל פויר

נתנאל פויר (בהונגרית: Feuer Náthániel; סובוטישטה, 24 באוגוסט 1844 – בודפשט, 25 בנובמבר 1902)<ref></ref> <ref></ref> היה דוקטור לרפואה (MD) יהודי-הונגרי, רופא עיניים, פרופסור באוניברסיטאות, חבר האקדמיה ההונגרית למדעים.

== קורות חייו ==
נתנאל פויר נולד במשפחה יהודית. אין פרטים על הוריו. הוא השלים את לימודי הרפואה שלו באוניברסיטת וינה, שם קיבל ב-1872 תואר בכירורגיה וברפואת עיניים. כבר באותה תקופה הוא בחר ברפואת עיניים כמגמה ראשית ובמשך שנתיים עבד במרפאת עיניים באוניברסיטת וינה בהדרכתו של פרופסור אַרְלְט. בשנים 1872–1875, באוניברסיטת קולוז'וואר, הוא היה עוזרו של פרופסור וילמוש שולק, אותו פגש בווינה. ב-1874 הפך לפרופסור חיצוני באוניברסיטת קולוז'וואר ושנה לאחר מכן חזר לווינה, גם שם הוסמך כפרופסור חיצוני באוניברסיטת וינה. מאותו זמן ואילך הוא שם לו למטרה העיקרית של חייו ללמוד ולהתגבר על אחת ממחלות העיניים המסוכנות וההרסניות ביותר, גרענת, ובתחום זה זכה לתהילה הרבה מעבר לגבולות הונגריה. בשנת 1886 מונה למפקח בריאות הציבור המלכותי במשרד הפנים ההונגרי, ובתפקיד זה הוביל את הפיקוח בנושא הגרענת במדינה כולה. בשנת 1891, הוא הפך לפרופסור חיצוני לרפואת עיניים גם באוניברסיטת בודפשט, ולאחר מכן בשנת 1895, לפרופסור רגיל. משנת 1893 עמד בראש כמנהל מחלקת מחלת הגרענת של בית החולים סנט אישטוואן בבודפשט. הוא פרסם מחקרים וחיבורים רבים על רפואת עיניים בכתבי עת רפואיים. עבודתו העיקרית היא מדריך גרענת שיצא לאור בשלוש מהדורות.

הוא הובא למנוחות בבית הקברות היהודי בסגד.

== חייו הפרטיים ==

רעייתו הייתה פאולה זיפר (1860–1931).<ref></ref> בתו הייתה אלה פויר, אשתו של אישטוואן לוי, פקיד. <ref></ref> בנו היה אגון פויר.

== לקריאה נוספת ==
* [https://adtplus.arcanum.hu/hu/view/MagyarEletrajziLexikon_1/?query=%22Feuer%20Náthániel%22&pg=523&layout=s לקסיקון ביוגרפי הונגרי I-II.] עורכת ראשית אגנש קניירש. בודפשט, הוצאה לאור אקדמית, 1967-1969. (דרוש מנוי)
* לקסיקון יהודי הונגרי. 1929. עורך פטר אויווארי. [https://mek.oszk.hu/04000/04093/html/0285.html גישה מקוונת]
* אנדראש גרגיי: לקסיקון של רופאים יהודים הונגרים מפורסמים ומצטיינים. בודפשט, הוצאת מכבי, 2001.
* יוז'ף סיניאי: חיים ויצירות של סופרים הונגרים. בודפשט, 1891-1914.
== הערות שוליים ==

קטגוריה:רופאים יהודים הונגרים
קטגוריה:חברי האקדמיה ההונגרית למדעים
קטגוריה:רופאי עיניים יהודים הונגרים
קטגוריה:בוגרי אוניברסיטת וינה
קטגוריה:יהודים חברי האקדמיה ההונגרית למדעים
קטגוריה:ילידי 1844
קטגוריה:הונגרים שנפטרו ב-1902
פנחס טולידאנו

הרב ד"ר פנחס ברוך טולידאנו (נולד סביב שנת ה'תרצ"ה, 1935) הוא פוסק הלכה, אב בית הדין ורבה הספרדי של לונדון ואמסטרדם. עורך תורני, מחבר ספרי הלכה, ראש מכון 'אור הטוב' לההדרת ספרים ישנים והוצאה לאור מכתבי יד.

== קורותיו ==
נולד במקנס שבמרוקו סביב שנת תרצ"ה, לאביו הדיין רבי ברוך אברהם טולידאנו ולאימו ג'אמילא. בבחרותו בשנת תשי"א, הגיע הרב יצחק צבי סטימצקי למרוקו במטרה לגייס בחורים ללמוד בלונדון בישיבת תורת אמת. רבי פנחס נשלח עם קבוצת בחורים במרוקו לישיבה זו, ושם למדו אצל הרב יצחק צבי זיידל סמיאטיצקין והרב אליעזר לופיאן. כמו כן, למד בישיבת עץ חיים-לונדון אצל הרב נחמן שלמה גרינשפאן. נסמך לרבנות בגיל עשרים.

בשנת ה'תשל"ד, התמנה לדיין בבית הדין הרבני של לונדון. ובשנת ה'תש"ם, בברכתם של הרב עובדיה יוסף והרב שלום משאש, נבחר לכהן כאב בית הדין ורבם של קהילת הספרדים בלונדון.<ref name=":0">הקדמת המחבר לשו"ת ברית שלום חלק ראשון.</ref> בשנה זו קיבל תואר דוקטור מאוניברסיטת לונדון. ייסד את בטאון רבני אירופה - שרידים, בשנים הראשונות היה עורך הבטאון,<ref>ראו דבר המערכת, שרידים חוברת א-ג (שנים תשמ"ב-ד).</ref> ולאחר מכן המשיך לכתוב בו מדי שנה. בשנת ה'תשנ"ח התמנה לרבם של קהילות הספרדים באמשטרדם, בנוסף לכהונתו בלונדון.<ref name=":0" /> התכתב בהלכה עם רבי יוסף משאש<ref>ראו אוצר המכתבים ח"ג סימן א'תתכד.</ref> ורבי שלום משאש.<ref>ראו שמ"ש ומגן חלק א יורה דעה סימן כט.</ref>

== חיבוריו ==
* ברית שלום (שלשה חלקים) - שו"ת על ארבעת חלקי השולחן ערוך.
* מקור הברכה - קיצור שולחן ערוך.
* תוספת ברכה - חיבור שהדפיס על השו"ת של אביו 'שאלו לברוך' בו הוא מחזק דברי אביו.
* חיי עולם - הלכות אבלות.

=== ההדרת ספרים ישנים וכתבי יד ===
* כנפי יונה - הלכות תפילין, להרב רפאל משה אלבז, תשנ"ה.
* ספרי רבי ברוך אברהם טולידאנו: שו"ת שאלו לברוך (ארבעה חלקים); הלכה ברינה (סיכום הלכות שולחן ערוך בדרך שיר עם פירוש); ברוך טעם (דרשות); אמרי ברוך; ויעש ברוך (דרשות).
* משנת הגט - אוסף חיבורים בענייני גיטין, תשע"ו.
* גרש ירחים - הלכות גיטין להרב יוסף משאש.
* השמים החדשים - שו"ת לרבי משה טולידאנו.

== הערות שוליים ==

קטגוריה:דיינים בריטים
קטגוריה:לונדון: רבנים
קטגוריה:אמסטרדם: רבנים
קטגוריה:רבנים בריטים
קט:אבות בתי דין
קטגוריה:מחברי ספרי שו"ת
חוסה מנואל אלברס

חוסה מנואל אלברס בואנו (בספרדית: José Manuel Albares Bueno; נולד ב-22 במרץ 1972) הוא דיפלומט ופוליטיקאי ספרדי המכהן כשר החוץ של ספרד בממשלתו של ראש הממשלה פדרו סנצ'ס מאז 2021.<ref>Belén Carreño (10 July 2021), [https://www.reuters.com/world/europe/spanish-foreign-minister-goes-economy-minister-stays-cabinet-reshuffle-2021-07-10/ Spanish foreign minister goes, economy minister stays in cabinet reshuffle] Reuters.</ref>

הוא נבחר לקונגרס הנציגים של ספרד מטעם מפלגת הפועלים הסוציאליסטית הספרדית בבחירות הכלליות בספרד ב-2023 .<ref></ref>

== ביוגרפיה ==
אלברס נולד ב־1972 במדריד. הוא מחזיק בתואר במשפטים ותעודה במנהל עסקים.

אלברס שירת כקונסול בבוגוטה, וכיועץ בנציגות ספרד בארגון לשיתוף פעולה ולפיתוח כלכלי.<ref name="elesp"></ref>

כיועצו המרכזי של פדרו סנצ'ס במפלגת הפועלים הסוציאליסטית הספרדית במהלך תקופתו הראשונה כמנהיג המפלגה,<ref></ref> סנצ'ס מינה את אלברס לתפקיד במשרד ראש הממשלה, לאחר שהפך לראש ממשלה ביוני 2018. אלברס, שעזב אז תפקיד כנספח תרבות בשגרירות ספרד בפריז,<ref name="marmol"></ref> הושבע ב-21 ביוני.<ref></ref>

אלברס מונה לשגריר ספרד בצרפת בפברואר 2020<ref></ref> ובמונקו במאי 2020.<ref></ref>

== כשר החוץ ==
ביולי 2021, סנצ'ס בחר באלברס לכהן כשר החוץ בממשלתו.<ref name="publico"></ref> הוא הושבע לתפקיד ב-12 ביולי 2021.<ref></ref>
אלברס בפגישה עם [[מזכיר המדינה האמריקני אנתוני בלינקן בפריז, 6 באוקטובר 2021]]
במהלך ימיו הראשונים כשר החוץ, הצליח אלברס להפחית את המתיחות עם מרוקו ולבנות מחדש את היחסים לאחר שספרד אפשרה, מסיבות הומניטריות, למנהיג רפובליקת סהרה הערבית הדמוקרטית, בראהים ע'אלי, לקבל טיפול בבית חולים בלוגרוניו.<ref></ref> ההוכחה לכך היו הצהרותיו של מוחמד השישי, מלך מרוקו, שהבטיח באוגוסט 2021 "לחנוך שלב חסר תקדים" ביחסים בין שתי המדינות.<ref></ref>
אלבארס עם שרת החוץ של [[אסטוניה אווה-מריה לימטס בשנת 2022]]

== יחסו לישראל ==
ביחס למלחמת חרבות ברזל, הכריז אלברס כי ספרד לא תייצא עוד נשק לישראל החל מ-7 באוקטובר 2023.<ref></ref>
==קישורים חיצוניים==
* 
* 

== הערות שוליים ==

קטגוריה:שרי החוץ של ספרד
קטגוריה:שגרירי ספרד
קטגוריה:שגרירים בצרפת
קטגוריה:מונקו: יחסי חוץ
קטגוריה:חברי קונגרס הנציגים של ספרד
קטגוריה:ילידי 1972
יוחמור

יוחמור (בערבית: يحمر) הוא כפר שיעי בנפת א-נבטיה, מחוז א-נבטיה בלבנון, מצפון לנהר הליטני, בגובה 530 מטרים מעל פני הים, כשלושה קילומטרים מדרום לכפר ארנון, כתשעה קילומטרים דרומית-מזרחית לעיר א-נבטיה מועצת הכפר חברה ב"איגוד מועצות הבופור".<ref></ref>

== אטימולוגיה ==
על פי התושבים הכפר נקרא על שם איילים מסוג יחמור, שבעבר נפוצו בסביבה.<ref></ref>

== היסטוריה ==
הכפר מוזכר ברישומי המס של הממשל העות'מאני בשנת 1596, כאחד הכפרים של מחוז צפת.

בשנת 1958 התחולל משבר לבנון, בין ממשלת לבנון בתמיכת ארצות הברית לבין האופוזיציה הלבנונית, בתמיכת הרפובליקה הערבית המאוחדת. במהלך המשבר, ב-21 באוגוסט 1958 נהרגו שלושה מתושבי הכפר שהתעמתו בכפר וסביבתו עם טנקים של צבא לבנון.<ref></ref>

במסגרת מלחמת חרבות ברזל ירה צה"ל על מטרת חזבאללה בכפר.<ref></ref><ref></ref><ref></ref>

== אוכלוסייה ==
בכפר מתגוררים כ-2,000 תושבים.

== אתרים ==
צפונית לכפר, כשני קילומטרים, בקו אווירי, נמצאת מצודת בופור. (הדרך הקצרה ממזרח היא באורך של כ-3.3 קילומטרים)

== הערות שוליים ==

קטגוריה:לבנון: יישובים
הוואנונג

הוואנונג (הנגול: 桓雄, הנג'ה: 환웅 "העוצר העליון") היא דמות חשובה במקורות המיתולוגיים של קוריאה. הוא ממלא תפקיד מרכזי בסיפורו של דנגון וואנג'ום (단군왕검/檀君王儉), המייסד האגדי של גוג'וסון, הממלכה הראשונה של קוריאה. הוואנונג הוא בנו של הוואנין (환인; 桓因), "אדון השמים". יחד עם שרי העננים, הגשם והרוחות שלו, הוא הנהיג חוקים וקודים מוסריים ולימד את בני האדם אומנויות שונות, רפואה וחקלאות.

== מיתוס הבריאה ==
על פי מיתוס הבריאה של דנגון, הוואנונג השתוקק לחיות על האדמה בין העמקים וההרים. הוואנין התיר להוואנונג ול-3000 חסידים לעזוב והם ירדו מהשמיים אל עץ אלגום בהר פאקטו, שנקרא אז הר טבאק (태백산/太伯山). שם הוואנונג ייסד את סינסי (신시/神市, "עיר האל") והעניק לעצמו את התואר מלך גן עדן. במערה ליד עץ האלגום חיו דוב ונמר שהגיעו לעץ מדי יום כדי להתפלל להוואנונג. יום אחד הוואנונג נתן לדוב ולנמר עשרים פקעות שום וקצת אגמון קסום. הוואנונג הבטיח שאם הם יאכלו רק את השום והאגמון שלו ויישארו במערה מחוץ לאור השמש במשך מאה ימים, הוא יהפוך אותם לאנושיים.<ref></ref>

הנמר והדוב הסכימו וחזרו למערה, אבל הנמר היה רעב וחסר סבלנות מכדי לחכות, ועזב את המערה לפני ש-100 הימים הסתיימו. אבל הדוב נשאר, וביום ה-21 הפך לאישה יפהפייה, שכיבדה את הוואנונג בהכרת תודה במנחות. עם הזמן האישה הפכה בודדה, והתפללה להוואנונג שתוליד ילד. אז הוואנונג הפך אותה לאשתו ונתן לה בן בשם דנגון, שם שיש לו שתי משמעויות: "נסיך המזבח" ואלגום. דנגון הקים בסופו של דבר את גוג'וסון.<ref></ref>

== הערות שוליים ==

קטגוריה:מיתולוגיה
קטגוריה:קוריאה: תרבות
נלי מירה רובין

נלי מירה רובין (נולדה ב-20 בפברואר 1991) היא שחקנית ישראלית, זוכת פרס האקדמיה הישראלית לטלוויזיה.

==ביוגרפיה==
נלי מירה רובין נולדה בסנקט פטרבורג, רוסיה, להורים ממוצא קווקזי. בגיל ארבע עלתה עם משפחתה לישראל ועד גיל 14 גדלה בחולון. לאחר מכן עברה יחד עם משפחתה לקנדה לצורך עסקיו של אביה.

בתיכון בקנדה למדה במגמת מוזיקה ותיאטרון, הייתה חלק מלהקת בית הספר, הקימה להקה משלה והופיעה בהצגות בתיכון.

עם חזרתה לארץ, פנתה ללימודי משחק. בשנים 2017–2019 למדה בסטודיו למשחק של יורם לוינשטיין בתל אביב.

=== קריירה ===
בשנת 2020 שיחקה את טלי בסדרה "חזרות".

בשנת 2021 שיחקה את עידית בסדרה "למה מי מת". באותה שנה שיחקה את חלי בסדרה "המפקדת" ובסדרה "ילדות סכסכניות" בתפקיד בתאל.

בשנת 2022 שיחקה את גיטי גורביץ' בסדרה "ריקוד האש". באותה שנה שיחקה את לימור בסדרה "העיר הטובה" ואת חוקרת המשטרה רויטל לוינסון בסדרה "מנאייכ".

בשנת 2023 שיחקה בתפקיד הראשי את אשרת מורנו דמות בהשראת אורלי רביבו בפרשת משה קצב בסדרה "אָלֶף" של YES. על תפקידה בסדרה זכתה בפרס השחקנית הטובה ביותר בפסטיבל הסדרות של מארסיי, צרפת. ובפרס האקדמיה הישראלית לטלוויזיה לשחקנית הראשית בסדרת דרמה לשנת 2023.

===חיים אישיים===
נלי מירה רובין נשואה לחיים ומתגוררת בתל אביב.

== קישורים חיצוניים ==

* [https://www.zohar-agency.com/actor/42869/ נלי מירה רובין], באתר הסוכנות "זוהר יעקבסון"
* 

== הערות שוליים ==

קטגוריה:שחקניות ישראליות
קטגוריה:שחקני קולנוע וטלוויזיה ישראלים
קטגוריה:שחקניות קולנוע וטלוויזיה ישראליות
קטגוריה:בוגרות סל"ה - הסטודיו לאמנויות התיאטרון מיסודו של יורם לוינשטיין
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:ישראליות שנולדו ב-1991
קוואבס

קוואבנה סרקודה אדג'פונג (Kwabena Sarkodee Adjepong; נולד ב-24 באפריל 1990),<ref></ref> הידוע בשם הבמה קוואבס (Kwabs), הוא זמר-יוצר בריטי, המוכר בזכות הלהיט "Walk".

== קריירה ==
ב-2014, הוא הוציא 3 מיני-אלבומים: Wrong or Right ב-4 בפברואר, Pray for Love ב-19 במאי ו-Walk ב-3 באוקטובר.

ב-26 בספטמבר 2014, הוא הוציא את הסינגל "Walk". הסינגל הגיע למקום הראשון במצעדי ה-GfK אנטרטיינמנט ולמקום הרביעי במצעד השווייצרי. כמו כן, הסינגל זכה בתואר הקלטה מסוג פלטינה מ-BVMI, IFPI Norway ו-ZPAV וכן בתואר הקלטה מסוג זהב מ-IFPI Austria, IFPI Danmark ו-IFPI Switzerland. ב-21 באוגוסט 2015, הוא הוציא גרסה מחודשת בשיתוף פעולה עם פטי ואפ. גרסה זו זכתה לתואר הקלטה מסוג כסף מ-BPI.

ב-13 באוגוסט 2015, הוא התארח בסינגל השיווקי "Willing and Able" של דיסקלוז'ר . הסינגל השיווקי הגיע למקום ה-70 במצעד הסינגלים הבריטי, למקום ה-78 ב-Ö3 אוסטריה טופ 40 ולמקום ה-116 במצעד הסינגלים של SNEP.

ב-11 בספטמבר 2015, הוא הוציא את אלבום האולפן הראשון שלו, Love + War. האלבום הגיע בשיאו למקום ה-12 במצעד השווייצרי ולמקום ה-26 במצעד האלבומים הבריטי.

ב-29 באוקטובר 2021, הוא הוציא, בשיתוף פעולה עם רגארד, את הסינגל "Signals". הסינגל הגיע למקום התשיעי בבולגריה ולמקום השני במצעד הדאנס/מיקס שואו איירפליי.

== קישורים חיצוניים ==

== הערות שוליים ==

קטגוריה:אנגלים ממוצא גנאי
קטגוריה:זמרים-יוצרים בריטים
קטגוריה:בריטים שנולדו ב-1990
סאב פוקוס

ניקולאס דומה (Nicolaas Douwma; נולד ב-13 באפריל 1982), המוכר בשם הבמה סאב פוקוס (Sub Focus) הוא תקליטן, פזמונאי וטכנאי קול בריטי.<ref>[http://www.discogs.com/artist/Sub+Focus Sub Focus] Discogs</ref>

== קריירה ==
ב-16 ביוני 2008, הוא הוציא את הסינגל "Timewarp / Join the Dots". הסינגל הגיע בשיאו למקום ה-92 במצעד הסינגלים הבריטי.

ב-26 ביולי 2009, הוא הוציא את הסינגל "Rock It / Follow the Light". הסינגל הגיע למקום הראשון במצעד הדאנס הבריטי ולמקום ה-38 במצעד הסינגלים הבריטי.

ב-12 באוקטובר 2009, הוא הוציא את אלבום האולפן הראשון שלו, Sub Focus. האלבום הגיע בשיאו למקום השני במצעד הדאנס הבריטי ולמקום ה-51 במצעד האלבומים הבריטי.

ב-18 בינואר 2010, הוא הוציא את הסינגל "Could This Be Real". הסינגל הגיע למקום הרביעי במצעד הדאנס הבריטי ולמקום ה-41 במצעד הסינגלים הבריטי.

ב-16 במאי 2010, הוא הוציא, בשיתוף פעולה עם אליוט סאמר (תחת שם הבמה קוקו), את הסינגל "Splash". הסינגל הגיע למקום השביעי במצעד הדאנס הבריטי ולמקום ה-41 במצעד הסינגלים הבריטי.

ב-13 ביוני 2010 נחשף כי הוא הפיק את הסינגל "Kickstarts" של אקסמפל.

ב-18 בנובמבר 2011, הוא הוציא, בשיתוף פעולה עם צ'ייס & סטטוס וטאקורה , את הסינגל "Flashing Lights". הסינגל הגיע למקום ה-15 במצעד הדאנס הבריטי ולמקום ה-98 במצעד הסינגלים הבריטי.

ב-1 בינואר 2012, הוא הוציא, בשיתוף פעולה עם קנזי מיי, את הסינגל "Falling Down".

ב-27 באפריל 2012, הוא הוציא, בשיתוף פעולה עם אליס גולד , את הסינגל "Out the Blue". הסינגל הגיע למקום החמישי במצעד הדאנס הבריטי, למקום ה-28 במצעד הסינגלים הסקוטי ולמקום ה-23 במצעד הסינגלים הבריטי.

ב-4 בנובמבר 2012, הוא הוציא, בשיתוף פעולה עם אלפינס , את הסינגל "Tidal Wave". הסינגל הגיע למקום הרביעי במצעד הדאנס הבריטי, למקום ה-15 במצעד הסינגלים הסקוטי, למקום ה-12 במצעד הסינגלים הבריטי ולמקום ה-43 במצעד שירי הדאנס/אלקטרוני. כמו כן, הסינגל זכה בתואר הקלטה מסוג פלטינה מ-BPI.

ב-12 במאי 2013, הוא הוציא, בשיתוף פעולה עם אלכס קלייר, את הסינגל "Endorphins". הסינגל הגיע למקום השביעי במצעד הדאנס הבריטי, למקום ה-11 במצעד הסינגלים הסקוטי ולמקום העשירי במצעד הסינגלים הבריטי. כמו כן, הסינגל זכה בתואר הקלטה מסוג כסף מ-BPI.

ב-22 בספטמבר 2013, הוא הוציא, בשיתוף פעולה עם קלי אוקרה , את הסינגל "Turn It Around". הסינגל הגיע למקום החמישי במצעד הדאנס הבריטי, למקום ה-14 במצעד הסינגלים הסקוטי ולמקום ה-14 במצעד הסינגלים הבריטי.

ב-30 בספטמבר 2013, הוא הוציא את אלבום האולפן השני שלו, Torus. האלבום הגיע בשיאו למקום הראשון במצעד הדאנס הבריטי ולמקום ה-11 במצעד האלבומים הבריטי.

ב-20 בדצמבר 2013, הוא הוציא את הסינגל "Turn Back Time". הסינגל הגיע למקום השלישי במצעד הדאנס הבריטי, למקום התשיעי במצעד הסינגלים הסקוטי ולמקום העשירי במצעד הסינגלים הבריטי. כמו כן, הסינגל זכה בתואר הקלטה מסוג כסף מ-BPI.

ב-21 באפריל 2014, הוא הוציא את הסינגל "Close". הסינגל הגיע בשיאו למקום ה-32 במצעד הדאנס הבריטי.

ב-9 באוקטובר 2020, הוא הוציא, בשיתוף פעולה עם וילקינסון, את אלבום האולפן השלישי שלו, Portals. האלבום הגיע בשיאו למקום הראשון במצעד הדאנס הבריטי ולמקום ה-68 במצעד האלבומים הבריטי.

ב-12 במאי 2023, הוא הוציא את אלבום האולפן הרביעי שלו, Evolve. האלבום הגיע בשיאו למקום השלישי במצעד הדאנס הבריטי ולמקום ה-33 במצעד האלבומים הבריטי.

== קישורים חיצוניים ==
* 

== הערות שוליים ==

קטגוריה:תקליטנים בריטים
קטגוריה:פזמונאים בריטים
קטגוריה:רמיקסרים
קטגוריה:טכנאי קול בריטים
קטגוריה:בריטים שנולדו ב-1982
Firefly (תוכנה)

Firefly, מוצר של אדובי השייך ל Adobe Creative Cloud,<ref>Creative Cloud, Experience Cloud, and Document Cloud, including Adobe Express, Photoshop, Illustrator, and Adobe Stock, as well as Adobe Experience Manager.</ref> הוא מודל בינה מלאכותית יוצרת המשמש בתחום העיצוב.<ref></ref><ref></ref><ref></ref>

Firefly פותח באמצעות פלטפורמת Sensei של אדובי. Firefly מאומן עם תמונות מ־Creative Commons, ויקישיתוף ו- Flickr Commons וכן 300 מיליון תמונות וסרטונים ב־Adobe Stock וברשות הציבור.<ref></ref><ref></ref><ref></ref> הוא משתמש בערכות נתוני תמונה כדי ליצור עיצובים שונים.<ref></ref> הוא לומד ממשוב משתמשים על ידי התאמת העיצובים שלו.

Firefly שוחרר ב-22 ביוני 2023.<ref>https://www.adobe.com/content/dam/dx/us/en/products/sensei/sensei-genai/firefly-enterprise/Firefly_Legal_FAQs_Enterprise_Customers.pdf</ref>

תמונות עירום חסומות בו.<ref></ref>

== היסטוריה ==
Firefly הוכרזה לראשונה בספטמבר 2022 בכנס MAX של אדובי. הוא שוחרר בתחילה כגרסת בטא ציבורית במרץ 2023<ref></ref>.

NVIDIA Picasso מריץ כמה דגמי Adobe Firefly. <ref></ref>

גוגל תכננה להשתמש ב-Firefly ב- Bard, אך בסופו של דבר השתמשה במודל Imagen משלהם.<ref></ref>

מאטל, יבמ ודנטסו שיתפו פעולה עם Adobe.<ref></ref>

==קישורים חיצוניים==

== הערות שוליים ==

קטגוריה:עיצוב גרפי
קטגוריה:תוכנות שהושקו ב-2023
קטגוריה:בינה מלאכותית יוצרת
ידיים למעלה

ידיים למעלה הוא אלבום החמישי של כנסיית השכל, אשר יצא במרץ 2004 על ידי NMC. מתוך האלבום בלטו השירים "איך זה מרגיש", "האביב הנצחי", "תנו לי לשתות" ושיר הנושא.

== רקע ==
האלבום משמיע טון מפוכח ביחס לדימויי הרוק אנד רול. הבסיסט, רן אלמליח, אומר: "בתקליט הזה יש פחות שירי אהבה מאשר בתקליטים קודמים שלנו, ויותר טקסטים מהורהרים על החיים וזכרונות." באלבום זה, הצטרף ללהקה המתופף יובל שפריר, במקומו של מוטי יוסף.<ref></ref>
== ביקורות ==
יוסי חרסונסקי נתן לאלבום שלושה כוכבים מתוך חמישה, וטען<ref></ref>:

== רשימת השמעה ==

== משתתפים ==
* יורם חזן - שירה, גיטרה חשמלית, גיטרה אקוסטית, סקסופון
* רן אלמליח - גיטרה בס
* דוד ראסד - גיטרה חשמלית, גיטרה אקוסטית
* מייק גולן - קלידים, פסנתר, מלודיקה
* יובל שפריר - תופים, כלי הקשה
* חיים שמש - הפקה

== קישורים חיצוניים ==

== הערות שוליים ==

קטגוריה:אלבומי 2004
קטגוריה:אלבומים בעברית
קטגוריה:אלבומי רוק ישראליים
קטגוריה:אלבומי כנסיית השכל
עץ האלון

"עץ האלון" הוא שיר עברי שכתב יורם טהרלב והלחין מוני אמריליו בביצוע הזמר יהורם גאון בעיבודו של שמעון כהן בשנת 1969.

== רקע ==

פסטיבל הזמר והפזמון, אחד המפעלים הגדולים בתולדות הזמר העברי,
התקיים לאורך שנות השישים והשבעים.

בסך הכל התקיימו שישה עשר פסטיבלים תחרותיים
ששודרו בקול ישראל ואחר כך גם בטלוויזיה הישראלית בשידור ישיר.

יורם טהרלב הוא הפזמונאי הבולט בפסטיבלים הללו עם שנים עשר שירים מתחרים.

מוני אמריליו הוא המלחין הבולט של הפסטיבלים עם אחד עשר שירים מתחרים.

הם גם שני היוצרים היחידים שהתחרו עם מספר דו ספרתי של שירים בפסטיבל.

== על השיר ==

במוצאי יום העצמאות נשנת 1969,שנת תשכ"ט, התקיים בבנייני האומה בירושלים פסטיבל הזמר והפזמון הראשון ששודר בטלוויזיה.

זה היה גם הפסטיבל הראשון בו שיתפו פעולה שני אלופי ההשתתפות,
שכמובן עוד לא ידעו אז שכעשור לאחר מכן יזכו בתארים הללו.

לביצוע השיר נבחר הזמר הפופולרי של התקופה, יהורם גאון,
מה שעזר לשיר להגיע עד המקום השני בתחרות.

זאת הייתה הפעם השלישית ברציפות והאחרונה שיורם טהרלב זכה במקום השני.
לעומת זאת למוני אמריליו זאת הייתה זכייה ראשונה מבין שלוש רצופות במקום השני.

שני אלופי ההשתתפות ישתפו פעולה בפסטיבל רק עוד פעם אחת,
ארבע שנים מאוחר יותר, בשיר "רכבת העמק",
שהגיע "רק" למקום השלישי בתחרות.

== במצעדים ==

בעקבות זכייתו במקום השני בפסטיבל נכנס השיר בשנת 1969 למצעד הפזמונים בקול ישראל, והגיע גם כאן למקום השני.

במצעד הפעמונים השנתי תשכ"ט שהיה מצעד הפזמונים העברי השנתי הראשון, הגיע השיר למקום השישי.

== מיקומי שיא ==

== קישורים חיצוניים ==
* [https://shironet.mako.co.il/artist?type=lyrics&lang=1&prfid=465&wrkid=4271 מילות השיר] באתר שירונט
* 

== הערות שוליים ==

קטגוריה:שירי 1969
קטגוריה:סינגלים מ-1969
קטגוריה:שירי יהורם גאון
קטגוריה:שירי פסטיבל הזמר והפזמון 1969
קטגוריה:שירים בעברית
קטגוריה:שירים שנכתבו על ידי יורם טהרלב
קטגוריה:שירים שהולחנו על ידי מוני אמריליו
קטגוריה:שירים על עצים
הדיוויזיה ה-57 (בריטניה)

הדיוויזיה ה-57 של הצבא הבריטי היא דיוויזיה בריטית אשר לחמה במלחמות העולם.

==היסטוריה==
===מלחמת העולם הראשונה===
הדיוויזיה הוקמה עם פרוץ מלחמת העולם הראשונה כחלק מהצבא הטריטוריאלי, דיוויזיה משלימה לדיוויזיה ה-55 (מערב לנקשייר). במקום להיות פרוסה כמערך שלם, דיוויזיית מערב לנקשייר התפרקה במהלך 1914 ו-1915, מכיוון שחייליה נשלחו כתגבורות לחזית המערבית. כאשר אחרוני המתנדבים יצאו לשירות מעבר לים, שארית הדיוויזיה אוחדה עם דיוויזיית מערב לנקשייר ה-2, ודיוויזיית מערב לנקשייר חדלה להתקיים. בתחילת 1915 התרכזה הדיוויזיה סביב קנטרברי שבקנט, שם הייתה חלק מהארמייה השנייה של כוחות הבית בכוח המרכזי. אימוני הדיוויזיה התבצעו עם רובי האריסקה היפניים מסוג .256 ותותחי שדה 15 ליטראות והוביצרים 5 אינץ'. ביולי 1916 הועברה הדיוויזיה לאזור אלדרשוט שם המשיכה באימונים.

הדיוויזיה החלה לצאת לצרפת ב-7 בפברואר 1917 והתרכזה עד ה-22 בפברואר. לאחר מכן היא שירתה למשך שארית המלחמה בחזית המערבית. הדיוויזיה לחמה בקרבות פשנדל, הלייה, אראס השני, קמברה השני ומתקפת מאה הימים. לאחר שביתת הנשק עם גרמניה החלו חיילי הדיוויזיה להשתחרר במהלך ינואר 1919, ועד יולי 1919 הסתיים פירוק הדיוויזיה.

===מלחמת העולם השנייה===
הדיוויזיה ה-57 מעולם לא הוקמה מחדש, אבל המספר שימש למטרות הטעיה במהלך המלחמה. מפקדת הבריגדה ה-42 הוקמה בבריטניה ב-26 ביולי 1943 ונשלחה לצפון אפריקה כדי לפקד על יחידות ביטחון פנים בקווי התקשורת תחת מפקדת כוחות בעלות הברית. ליחידות אלו היה כמות מלאה של כוח אדם, אך 80 אחוז מהם היו מתחת לקטגוריה רפואית 'A' והם היו חמושים רק בנשק אישי והקצאה שלדית של תחבורה.

מפקדת חטיבה 42 נחתה ב-25 באוגוסט 1943, וסומנה מחדש כ'דיוויזיה ה-57' ב-9 בנובמבר כדי להונות את האויב. כדי לסייע להונאה, המפקד, בריגדיר פ.ה. קאדו-הדסון, קיבל את הדרגה המקומית המתאימה של מייג'ור-גנרל, ושלושה מהגדודים סומנו מחדש כחטיבות.

==קישורים חיצוניים==

57
57
הדיוויזיה ה-61 (בריטניה)

הדיוויזיה ה-61 (דרום מידלנד ה-2) של הצבא הבריטי הייתה דיוויזיית חי"ר של הצבא הבריטי שהוקמה ב-1915 במהלך המלחמה הגדולה כמילואים של הקו השני לגדודי הקו הראשון של דיוויזיית ה-48 (דרום מידלנד). הדיוויזיה נשלחה לחזית המערבית במאי 1916 ושירתה שם במשך מלחמת העולם הראשונה.

== היסטוריה ==
=== מלחמת העולם הראשונה ===
הדיוויזיה נחתה בצרפת במאי 1916.<ref name="trail"></ref> ב-19 ביולי 1916, יחד עם הדיוויזיה האוסטרלית ה-5, נלחמה הדיוויזיה ה-61 בקרב פרומלס, שתוכננה כהתקפה מדומה כחלק ממתקפת הסום.<ref name="trail" /> ההתקפה, נגד עמדות גרמניות מוכנות היטב המבוססות על רכס, הייתה אסון ואחראית למוניטין הירוד של הדיוויזיה. מאוחר יותר השתתפה הדיוויזיה בהתקדמות לקו הינדנבורג ובקרב איפר השלישי.<ref name="trail" />

=== מלחמת העולם השנייה ===
בשנת 1939 הוחלט על הכפלת כוח הצבא הבריטי, ועל בסיס הדיוויזיה ה-48 הוקמה הדיוויזיה ה-61. בעוד שהדיוויזיה מעולם לא נפרסה מעבר לים, צוות המטה שלה נפרס לנורווגיה ונלחם לזמן קצר במערכה הנורווגית. לאחר מכן, הדיוויזיה נפרסה בצפון אירלנד במשך כמעט שלוש שנים כתוצאה משמועות על כוונה גרמנית לפלוש לשם. בצפון אירלנד איישה הדיוויזיה הגנות סטטיות, ניהלה אבטחה פנימית והתאמנה לפעולות עתידיות. בחזרה לאנגליה, הדיוויזיה השתתפה בתרגילים צבאיים והייתה אמורה להצטרף לקבוצת הארמיות ה-21 למבצע אוברלורד, פלישת בעלות הברית לצרפת הכבושה על ידי הגרמנים. היא איבדה את התפקיד הזה בסוף 1943, והוטלה להכשיר מחליפים ליחידות קרביות. במהלך 1944, הדיוויזיה סייעה לאוברלורד בפורמטים שונים של הונאה, בעוד שרוב הלוחמים הוצבו לעוצבות קרב בתוך קבוצת הארמיות ה-21. בסוף 1945, אורגנה הדיוויזיה מחדש כדיוויזיה קלה ועמדה להיפרס ל כדי להילחם ביפן האימפריאלית. המהלך בוטל בעקבות הכניעה היפנית, והדיוויזיה פורקה בנובמבר 1945.

== מפקדים ==
* בריגדיר-גנרל ג'יימס גסקוין-ססיל, המרקיז הרביעי מסולסברי, ספטמבר 1915 – דצמבר 1916 <ref></ref>
* מייג'ור-גנרל ריצ'רד בנאטין-אלסון, דצמבר 1915 – פברואר 1916 <ref></ref>
* מייג'ור-גנרל סר קולין מקנזי, פברואר 1916 – מאי 1918 <ref></ref>
* מייג'ור-גנרל פ. ג'ון דאנקן, 1918

== הערות שוליים ==

61
61